এদিকে মস্কোর লুঝনিকি স্টেডিয়ামে হবে ফিফা বিশ্বকাপের উদ্বোধনী অনুষ্ঠান। এটি রাশিয়ার জাতীয় স্টেডিয়াম। সেখানে একসঙ্গে প্রায় ৮১ হাজার লোক খেলা দেখতে পারেন। আর এই মাঠেই ২০১৮ সালের ফিফা বিশ্বকাপের চূড়ান্ত পর্ব অনুষ্ঠিত হবে। বাংলাদেশ সময় আগামী বৃহস্পতিবার রাত নয়টায় শুরু হবে এবারের আসরের প্রথম ম্যাচ। এই ম্যাচে অংশ নেবেন স্বাগতিক দেশ রাশিয়া আর সৌদি আরব। উদ্বোধনী আসর শুরু হবে উইল স্মিথ ও নিকি জ্যামের এবারের টুর্নামেন্টের অফিশিয়াল থিম সং ‘লিভ ইট আপ’ দিয়ে। সঙ্গে থাকবে দলীয় নাচ আর আতশবাজির খেলা।